Ջիսու

Քիմ Ջիսու (, , , առավել հայտնի է որպես Ջիսու), հարավկորեացի երգչուհի և դերասանուհի։ Հարավկորեական Blackpink խմբի վոկալիստ և վիժուալ։

Կյանք և գործունեություն

1995-2015: Գործունեության սկիզբ 
Քիմ Ջիսուն ծնվել է 1995 թվականի հունվարի 3-ին Հարավային Կորեայի Սեուլ մայրաքաղաքում։

2011 թվականին դարձել է հարավկորեական YG Entertainment ընկերության ձայնագրման փորձնակ։ 2012 թվականի մայիսի 4-ին «YG Entertainment»-ը ներկայացրել է Ջիսույի լուսանկարը՝ «Who’s that Girl???» թիզերում։ Նրա անունը երկար ժամանակ անհայտ էր, քանի դեռ գործակալությունը չհայտնեց, որ լուսանկարի աղջիկը Քիմ Ջիսուն է։

2013 թվականի հունվարի 15-ին և 19-ին YG Entertainment ընկերությունը ևս մեկ անգամ հրապարակել է Ջիսուի նկարներից, ինչպես նաև հայտարարել է, որ 2013 թվականի առաջին կեսին նախատեսվում է նոր կանանց խմբի առաջնելույթ, բայց այն չեղյալ է համարվել։

Հաջորդ երկու տարիների ընթացքում Ջիսուն հայտնվել է միայն երկրպագուների լուսանկարներում։ Բայց 2014 թվականի հոկտեմբերի 20-ին թողարկվել է Epik High-Spoiler խմբի տեսահոլովակը՝ աղջկա մասնակցությամբ։ Դրանից հետո նա հայտնիություն է ձեռք բերել։ Մեկ ամիս անց Ջիսուն կրկին նկարահանվել է տեսահոլովակում։ 2014 թվականի նոյեմբերի 17-ին թողարկվել Է Hi Suhyun — I'm Different տեսահոլովակը, որտեղ նա նկարահանվել է Bobby Kim ռեփերի աղջկա դերում։

2015 թվականի մայիսին Ջիսուն դարձել է մոդել Samsonite RED և Nikon 1 ապրանքանիշների համար։ 2015 թվականի օգոստոսի 16-ին Ջիսուի մասնակցությամբ թողարկվել է AngelStone խաղի գովազդային տեսահոլովակը։ Նույն թվականին աղջիկը նկարահանվել է «Պրոդյուսեր» դորամայում (4, 5 և 12 սերիաներ)։

2016-2018: BLACKPINK-ի դեբյուտ 

Հունիսի 15-ին YG Entertainment-ը ներկայացրել է Ջիսուի թիզեր լուսանկարը՝ որպես Blackpink նոր կանանց խմբի անդամ, որն առաջինն է 2009 թվականի 2NE1 խմբի դեբյուտից հետո։ Հունիսի վերջին արդեն հրապարակվել են մյուս մասնակիցների թիզերները՝ Քիմ Ջեննիի, Ռոսե Փաքի և Լալիսա Մանոբանի։ Մամուլի ասուլիսի ժամանակ՝ դեբյուտի օրը, YG-ի հիմնադիր Յանգ Հյուն Սեկը հայտարարել է, որ խումբը մենակատար չի ունենա, քանի որ «բոլոր մասնակիցները կարող են տանել այդ դերը և շատ դժվար է ընտրություն կատարել»։ Ջիսուն զբաղեցրել է առաջատար վոկալիստի և վիժուալի դիրքերը։ 2016 թվականին Blackpink-ը թողարկել է սինգլային երկու ալբոմ՝ Square One և Square Two։ 2017 թվականի հունիսին թողարկել է «As If It’s Your Last» սինգլը։ 2018 թվականի հունիսին թողարկել է Square Up մինի ալբոմը։

2017 թվականին նկարահանվել է «Այդոլը խաղադրույքում» դորամայում։

2017 թվականի փետրվարի 5-ից մինչև 2018 թվականի փետրվարի 4-ը նա Got7-ի Ջինյոնի և NCT-ի Դոյոնի հետ, եղել է հաղորդավար Inkigayo-ում։

2019-ներկա։ Անհատական գործունեություն և համաշխարհային շրջագայություն 
2018 թվականի հոկտեմբերի կեսերին YG Entertainment-ը հայտարարել է Blackpink-ի բոլոր մասնակիցների անհատական նախագծերի մասին, առաջինն իր նյութը թողարկել է Ջեննին։ Ջիսուի մենահամերգը տեղի կունենա Ռոսեից և Լիսայից հետո։

2019 թվականի հունվարի 9-ին YG Entertainment-ը հայտարարել է Blackpink-ի համաշխարհային շրջագայության մասին Հյուսիսային Ամերիկայում, Եվրոպայում և Ավստրալիայում։ Մարտի 27-ին լույս է տեսել Ջիսուի թիզեր լուսանկարը՝ մոտեցող քամբեքի համար, որը տեղի է ունեցել ապրիլի 5-ին "KILL THIS LOVE" մինի ալբոմով։ 24 ժամում տեսահոլովակը հավաքել է 58 միլիոն դիտում՝ գերազանցելով Արիանա Գրանդեի «thank you, next»-ի ռեկորդը, իսկ 30 րոպեում հավաքել է 1 միլիոն հավանում։ Ապրիլի 12-ին և 19-ին խմբի հետ ելույթ է ունեցել Կոաչելլա ամենամյա փառատոնում։

Բարեգործություն 
2019 թվականի ապրիլի 8-ին Ջիսուն, իր խմբի գործընկերների հետ, 10 մլն վոն է նվիրաբերել Հարավային Կորեայի աղետների օգնությանը։

Ֆիլմագրություն

Ժամանցային շոուներ

Դորամաներ

Արտիստիզմ և գրավչություն 
2018 թվականի Gallup Korea-ի ամենամյա երաժշտական հարցման ժամանակ Ջիսուն, Հարավային Կորեայում, հայտնիությամբ զբաղեցրել է 10-րդ տեղը՝ ստանալով ձայների 4,8 %-ը։ 2019 թվականին նա զբաղեցրել է 7-րդ տեղը Ինստագրամի ամենահայտնի K-pop այդոլների ցուցակում՝ 15 միլիոն հետևորդով։

Գովազդային ապրանքանիշներ 
Լինելով թրեյնի՝ Ջիսուն ցուցադրվել է գովազդային բրենդներում 2015 և 2016 թվականներին։ Այնպիսի բրենդերի համար, ինչպիսիք են Samsonite-ը (դերասան Լի Մին Հոի հետ), LG Electronics-ը և Nikon-ը։

Ծանոթագրություններ

Արտաքին հղումներ 
 [blackpinkofficial.com Blackpink խմբի պաշտոնական կայք]
 Blackpink խմբի ինստագրամյան պաշտոնական էջ
 Blackpink խմբի Յություբի պաշտոնական ալիք
 Blackpink blink 

Հարավկորեացի դերասանուհիներ
Հարավկորեացի երգչուհիներ
Հարավկորեացի պարային երաժիշտներ
Հարավկորեացի մոդելներ
Մեցցո-սոպրանոներ
Հարավկորեացի պարողներ
Ֆոտոմոդելներ
Հարավկորեացի հեռուստատեսային դերասանուհիներ
Blackpink խմբի անդամներ